CELEX: 22019D0206
Language: hu
Date: 2017-05-05 00:00:00
Title: Az EGT Vegyes Bizottság 94/2017 határozata (2017. május 5.) az Európai Gazdasági Térségről szóló megállapodás VII. mellékletének (A szakképesítések kölcsönös elismerése) és X. mellékletének (A szolgáltatásokról általában) módosításáról [2019/206]

7.2.2019   
               
               
                  HU
               
               
                  Az Európai Unió Hivatalos Lapja
               
               
                  L 36/52
               
            
         AZ EGT VEGYES BIZOTTSÁG 94/2017 HATÁROZATA
         (2017. május 5.)
         az Európai Gazdasági Térségről szóló megállapodás VII. mellékletének (A szakképesítések kölcsönös elismerése) és X. mellékletének (A szolgáltatásokról általában) módosításáról [2019/206]
         AZ EGT VEGYES BIZOTTSÁG,
         tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
         mivel:
         
                     (1)
                  
                  
                     A szakmai képesítések elismeréséről szóló 2005/36/EK irányelv és a belső piaci információs rendszer keretében történő igazgatási együttműködésről szóló 1024/2012/EU rendelet (az IMI-rendelet) módosításáról szóló, 2013. november 20-i 2013/55/EU európai parlamenti és tanácsi irányelvet (1) bele kell foglalni az EGT-megállapodásba.
                  
               
                     (2)
                  
                  
                     Az EGT-megállapodásba belefoglalt 213/2011/EU bizottsági rendelet (2) az orvosi onkológia és az orvosi genetika terén szakorvosi képzést adott hozzá az EGT-megállapodásba belefoglalt 2005/36/EK európai parlamenti és tanácsi irányelv (3) V. mellékletében szereplő szakorvosi képzések megnevezéseinek jegyzékéhez, ezért ki kell igazítani, hogy az tükrözze a releváns képzések megnevezéseit az EFTA-államokban.
                  
               
                     (3)
                  
                  
                     Az EGT-megállapodás VII. és X. mellékletét ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Az EGT-megállapodás VII. mellékletének 1. pontjában (2005/36/EK európai parlamenti és tanácsi irányelv):
            
                        1.
                     
                     
                        A szöveg a következő franciabekezdéssel egészül ki:
                        
                                    „—
                                 
                                 
                                    
                                       32013 L 0055: az Európai Parlament és a Tanács 2013. november 20-i 2013/55/EU irányelve (HL L 354., 2013.12.28., 132. o.).”
                                 
                              
                  
                        2.
                     
                     
                        A C. pontot el kell hagyni.
                     
                  
                        3.
                     
                     
                        Az A., B., D. és E. pontok helyébe a B., D., E. és F. pontok lépnek.
                     
                  
                        4.
                     
                     
                        A szöveg a következő pontokkal egészül ki:
                        
                                    „A.
                                 
                                 
                                    A 3. cikk (1) bekezdésének (m) pontjában az »az Európai Unió Bíróságának« szavak után »és az EGT-megállapodással összhangban az EFTA-Bíróságnak« szavak kerülnek beillesztésre.
                                    (…)
                                 
                              
                                    C.
                                 
                                 
                                    A 21a. cikk (4) bekezdése a következő albekezdéssel egészül ki:
                                    »Amennyiben az e cikk (1) bekezdése értelmében valamely EFTA-állam által bejelentett törvényi, rendeleti és közigazgatási rendelkezések összhangban állnak az e fejezetben meghatározott feltételekkel, az EFTA Felügyeleti Hatóság ajánlást ad ki az EGT-megállapodás VII. mellékletének módosítása céljából, naprakésszé teendő az előírt képesítések megszerzését tanúsító okiratoknak az EFTA-államok által elfogadott címeit, és adott esetben az előírt képesítés megszerzését tanúsító okiratot kibocsátó szerv megnevezését, az okiratot kísérő igazolás megnevezését, és a megfelelő szakmai címeket. Az EGT Vegyes Bizottság az EGT-megállapodás VII. mellékletének módosításakor figyelembe veszi az EFTA Felügyeleti Hatóság által kiadott ajánlásokat.«”
                                 
                              
                  
                        5.
                     
                     
                        Az E. a) pont iii. alpontja a következő táblázattal egészül ki:
                        
                                    „Ország
                                 
                                 
                                    Orvosi onkológia
                                    Minimális képzési idő:
                                    5 év
                                 
                                 
                                    Orvosi genetika
                                    Minimális képzési idő:
                                    4 év
                                 
                              
                                    Cím
                                 
                                 
                                    Cím
                                 
                              
                                    Ísland
                                 
                                 
                                     
                                 
                                 
                                    Erfðalæknisfræði
                                 
                              
                                    Liechtenstein
                                 
                                 
                                     
                                 
                                 
                                     
                                 
                              
                                    Norge
                                 
                                 
                                     
                                 
                                 
                                    Medisinsk genetikk”
                                 
                              
                  
         
            2. cikk
            Az EGT-megállapodás X. mellékletének 3. pontja (1024/2012/EU európai parlamenti és tanácsi rendelet) a következő franciabekezdéssel egészül ki:
            
                        „—
                     
                     
                        
                           32013 L 0055: az Európai Parlament és a Tanács 2013. november 20-i 2013/55/EU irányelve (HL L 354., 2013.12.28., 132. o.).”
                     
                  
         
            3. cikk
            A 2013/55/EU irányelvnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
         
         
            4. cikk
            Ez a határozat 2017. május 6-án lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (*1).
         
         
            5. cikk
            Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
         
         
            Kelt Brüsszelben, 2017. május 5-én.
            
               
                  az EGT Vegyes Bizottság részéről
               
               
                  az elnök
               
               Claude MAERTEN
            
         
         
            (1)  HL L 354., 2013.12.28., 132. o.
         
         
            (2)  HL L 59., 2011.3.4., 4. o.
         
         
            (3)  HL L 255., 2005.9.30., 22. o.
         
         
            (*1)  Alkotmányos követelmények fennállását jelezték.